Dehtář

Dehtář estas la sepa plej granda fiŝlago en Sudbohemia regiono kaj la deka en la tuta Ĉeĥio. Tio estas la tria plej granda fiŝlago en distrikto České Budějovice. Ĝi troviĝas 15 km okcidente de České Budějovice, sur teritorio de municipo Žabovřesky (katastra teritorio Dehtáře u Českých Budějovic).

La akva areo havas areon 233 ha. La tera digo estas longa 234 m kaj alta 10 m. La volumeno de akvo estas 6,5 mil. m³. La plej granda profundo estas 6,0 m. Ĝi situas en supermara alteco 406 m.

En la jaro 2009 estis enkadre de kreado de sistemo Natura 2000 proklamita birda regiono Dehtář (kodo de loko CZ0311038) kun areo 351.95 ha, nome en la katastraj teritorioj Čakov u Českých Budějovic, Dehtáře u Českých Budějovic, Radošovice u Českých Budějovic, Záboří u Českých Budějovic kaj Žabovřesky u Českých Budějovic. Troviĝas ĉi tie krom aliaj hirunda ŝterno (Sterna hirundo) kaj griza ansero (Anser anser).

 Historio 
La konstruadon de fiŝlago komencis laŭleĝa kuratoro de rožmberkidaj heredantoj, la plej supera hofmajstro de reĝlando ĉeĥa Bohuslav ze Švamberka, kiu ankaŭ mezuris la fiŝlagon Dehtář. Finis ĝin nur nove veninta reganto Vok II. z Rožmberka en la jaro 1483. Solejo Holubovská Bašta estiĝis el fiŝkaptista bastiono inter fiŝlagoj Dehtář kaj Posměch, fondita en la jaro 1485. La unua skribencio pri ĝi estas el la jaro 1527, kiam havis ĝin en administrado certa Vojtěch Holub.

 Insulo  
En la meza parto de la fiŝlago estas insulo, kiu servis al bredado de anasoj. La insulo estas dense arbarigita de faga kreskaĵaro.

 Turismo 
Agrablan promenon ĉirkaŭ la fiŝlagoj proponas  flava turisma marko de kastelo Ohrada u Hluboké nad Vltavou ĝis Dehtář. Sur la digo de la fiŝlago kondukas biciklovojo 1085 el Zliv, kiu daŭrigas ĝis Holašovice kaj Brloh.

Referencoj

Eksteraj ligiloj

 Societo por popularigo de suda Bohemio, Dehtář

Kategorio:Fiŝlagoj en distrikto České Budějovice
Kategorio:Fiŝlagoj en Ĉeskobudejovica baseno
Kategorio:Birdaj regionoj en Ĉeĥio
Kategorio:Lokoj Natura 2000 en Ĉeĥio
Kategorio:Akvokolekta areo de Vultavo
Kategorio:Žabovřesky